સ્વામીના જીવનકાર્યથી પ્રભાવિત થઇને બીએપીએસ સંસ્થાને આંતરરાષ્ટ્રીય સ્તરે એનજીઓ તરીકે યુનોમાં માન્યતા પ્રાપ્ત થઇ છે. એટલું જ નહિ યુનોમાં ઇ.સ. ૨૦૦૦માં યોજાયેલ ‘મિલેનિયમ વિશ્વશાંતિ પરિષદ’માં હિન્દુ ધર્મનું પ્રતિનિધિત્વ પ્રમુખસ્વામી મહારાજે યુનોના મંચ પરથી સમગ્ર વિશ્વને સંબોધન પણ કર્યું હતું.પ્રમુખસ્વામી મહારાજે અનેક શાળાઓ, છાત્રાલયો તથા હોસ્પિટલોનું પણ નિર્માણ કરેલ છે. તેમની બાળ યુવા પ્રવૃત્તિઓ તથા અન્ય કાર્યો બદલ ૩ વાર ગિનેસ બુક ઓફ વર્લ્ડ રેકોર્ડસમાં નોંધ લેવાઇ છે.